
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (KEM - 23.09.2026.)
Vēršam uzmanību, ka saskaņā ar Upju baseinu apsaimniekošanas informācijas sistēmā pieejamo informāciju virszemes ūdensobjektam Šķēde ar Jādekšupi (V129) kopējā ekoloģiskā kvalitāte ir novērtēta kā vidēja, un kā būtiskās slodzes ir identificētas izkliedētais un punktveida piesārņojums un hidromorfoloģiskie pārveidojumi. Savukārt virszemes ūdensobjektam Roja_2 ar Mazroju (V082) kopējā ekoloģiskā kvalitāte novērtēta kā vidēja un kā slodze ir identificēti hidromorfoloģiskie pārveidojumi.
Vienlaikus norādām, ka saskaņā ar Ventas upju baseinu apgabala apsaimniekošanas plāna 2022. - 2027.gadam pasākumu programmu Šķēdes un Jādekšas stāvokļa uzlabošanai ir paredzēti tādi pasākumi kā laterālās nepārtrauktības uzlabošana, sedimentācijas baseinu un mākslīgo mitrāju izveide. Savukārt Rojai stāvokļa uzlabošanai paredzēta laterālās nepārtrauktības uzlabošana.
Plānojot valsts nozīmes ūdensnoteku atjaunošanas darbus, aicinām Zemkopības ministriju papildus paredzēt arī attiecīgus ūdens kvalitātes un ūdensobjektu ekoloģiskā stāvokļa uzlabošanas pasākumus, kā arī anotācijā sniegt informāciju par plānotajiem papildu pasākumiem. 
Piedāvātā redakcija
-
	Nav ņemts vērā
Saskaņā ar Ministru kabineta 2018. gada 17. jūlija noteikumi Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 44. punktu “iesniedzot pieprasījumu, ministrija papildus iesniedz pamatojumu, kurā iekļauj pieprasīto līdzekļu aprēķinu (veicamo darbu un pasākumu izmaksu aprēķinu saskaņā ar budžeta izdevumu klasifikāciju atbilstoši ekonomiskajām kategorijām) vai dokumentus, kas apliecina notikušo faktu un ar to saistītos izdevumus. Aprēķinā norāda veicamo darbu, pakalpojumu vai pasākumu aprakstu, nepieciešamo materiālu daudzumu, vidējo tirgus cenu, atalgojuma aprēķinu un paredzamo nodokļu samaksu atbilstoši normatīvajiem aktiem”.
Ja aprēķinā iekļauj attiecīgus ūdens kvalitātes un ūdensobjektu ekoloģiskā stāvokļa uzlabošanas pasākumus, tad rodas papildus finanšu līdzekļu izmaksas no valsts budžeta līdzekļiem, kas stihisku nelaimju, katastrofu un plūdu gadījumos nav paredzēts.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 11.09.2026.)
Lūdzam anotācijas 1.3. sadaļā pie pašreizējās situācijas sniegto informāciju papildināt ar skaidrojumu, kā situācijā, kad Zemkopības ministrijai ikgadēji ir pieejams finansējums valsts meliorācijas sistēmu un valsts nozīmes meliorācijas sistēmu ekspluatācijai un uzturēšanai 5,4 milj. euro apmērā, kas tiek piešķirts VSIA “Zemkopības ministrijas nekustamie īpašumi", nav veikti preventīvi darbi meliorācijas sistēmu uzturēšanai, kas ļautu izvairīties no šādām ārkārtas situācijām, turklāt ievērojot, ka valsts nozīmes ūdensnotekas Dursupes remontdarbi veikti jau 2025.gadā, pieprasot tam finansējumu no budžeta programmas “Līdzekļi neparedzētiem gadījumiem” (Ministru kabineta 02.12.2025. rīkojums Nr.790).
Piedāvātā redakcija
-
	Ņemts vērā
Anotācijas 1.3. sadaļa  papildināta ar skaidrojumu.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 11.09.2026.)
Lūdzam anotācijas 3. sadaļas 6.2. apakšpunktā:
- pievienot skaidrojumu, kā lokālajās tāmēs paredzētie darbi (apauguma novākšana, gultnes rakšana un tīrīšana, niedru un sanesumu novākšana, izraktās grunts izlīdzināšana u.c.) atšķiras no ikgadējiem valsts meliorācijas sistēmu uzturēšanas darbiem, kuri tiek finansēti Zemkopības ministrijas budžeta ietvaros valsts meliorācijas sistēmu un valsts nozīmes meliorācijas sistēmu ekspluatācijai un uzturēšanai, kā arī skaidrot, kā tiks nodrošināts, ka no valsts budžeta programmas "Līdzekļi neparedzētiem gadījumiem" tiek finansēti tikai 2026. gada 20. un 21. jūlija lietavu radīto bojājumu novēršanas darbi;
- pievienot skaidrojumu par darbu apjomu noteikšanas metodiku un pamatojumu, uz kā pamata pēc apsekošanas noteikti lokālajās tāmēs norādītie darbu apjomi, kā arī attiecībā uz valsts nozīmes ūdensnoteku Dursupe pievienot skaidrojumu, kā tiek nodrošināts, ka 2026. gadā pieprasītais finansējums attiecas uz jauniem 2026. gada jūlija lietavu radītiem bojājumiem un nepārklājas ar 2025. gadā no valsts budžeta programmas "Līdzekļi neparedzētiem gadījumiem" finansētiem pasākumiem;
- pievienot skaidrojumu, vai pieprasījumā iekļautie darbi ir salāgoti un nepārklājas, piemēram, ar Satiksmes ministrijas virzītajā Ministru kabineta rīkojuma projektā (TA lieta Nr. 26-TA-1892) iekļautiem darbiem 2026. gada 20. un 21. jūlija intensīvo lietavu rezultātā valsts autoceļiem nodarīto postījumu novēršanai;
- precizēt, ka 90 000 euro apmērā noteiktais bojājumu novēršanas finansējums veidojas no piecām lokālajām tāmēm, kuru kopējās izmaksas ir 74 380 euro bez PVN jeb 90 000 euro ar PVN, kā arī, ievērojot, ka lokālajās tāmēs PVN apmērs norādīts 0 euro apmērā, pievienot skaidrojumu par pieprasījumā iekļauto PVN izmaksu apmēru.
Piedāvātā redakcija
-
	Ņemts vērā
Papildināts anotācijas 3. sadaļas 6.2. apakšpunkts.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	4.
	Rīkojuma projekts
 Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu, kas nepārsniedz 90 000 euro, lai segtu izdevumus par valsts meliorācijas sistēmu ārkārtas uzturēšanas darbiem saistībā ar plūdu izraisīto seku novēršanu lietavu un plūdu skartajās teritorijās Talsu novadā.
	Priekšlikums (FM - 11.09.2026.)
Lūdzam rīkojuma projekta 1.punktu izteikt piedāvātajā redakcijā.
Piedāvātā redakcija
Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu 90 000 euro apmērā, lai nodrošinātu izmaksu segšanu par valsts meliorācijas sistēmu ārkārtas uzturēšanas darbu īstenošanu seku novēršanai 2026. gada 20. un 21. jūlija intensīvo lietavu skartajās teritorijās Talsu novadā.
	Ņemts vērā
Ministru kabineta rīkojuma projekta 1.punkts izteikts Finanšu ministrijas piedāvātajā redakcijā.
	Rīkojuma projekts
 Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu 90 000 euro apmērā, lai nodrošinātu izmaksu segšanu par valsts meliorācijas sistēmu ārkārtas uzturēšanas darbu īstenošanu seku novēršanai 2026. gada 20. un 21. jūlija spēcīgo lietavu skartajās teritorijās Talsu novadā.



